text: Udenlandske virksomheder elsker Fredericia
  06 december 2016 kl. 15.07
  Fredericia er den mest attraktive kommune uden for hovedstadsområdet, når udenlandske virksomheder slår sig ned i Danmark.
  Udenlandske virksomheder, specielt i transportsektoren, elsker at slå sig ned i Fredericia. Uden for hovedstadsområdet er Fredericia Kommune den mest attraktive kommune i Danmark for udenlandske virksomheder.
  Det fastslår en ny rapport fra Kraks Fond Byforskning. 
  - Vi kan vi se, at attraktive lokale rammebetingelser i form af international infrastruktur, altså kort afstand til grænsen og lufthavne og relativ kort afstand til storbyer set med internationale øjne gælder for Trekantsområdet. Det kan være med til at forklare den høje andel af udenlandske virksomheder i området, siger Cecilie Dohlmann Weatherall, som er en af forfatterne til rapporten.
  
  Cecilie Dohlmann Weatherall, medforfatter til rapporten: "Attraktive lokale rammebetingelser i form af international infrastruktur, altså kort afstand til grænsen og lufthavne og relativ kort afstand til storbyer set med internationale øjne gælder for Trekantsområdet."
  Fredericias placering på listen som den mest attraktive uden for hovedstadsområdet baserer sig på en kortlægning af udenlandske virksomheder i den private sektor med flere end fem ansatte i årene 2007-2012. Andelen af udenlandske virksomheder i Danmark er 11-12 %. Ballerup topper listen med 25,26 pct. 
  Der er en generel opfattelse i Danmark og resten af verden, at udenlandske direkte investeringer er særdeles attraktive, fordi det blandt andet forventes, at de tilfører avanceret viden inden for teknologi, organisation og markedsføring. 
  Det var strategiske årsager kombineret med en stor grad af kommunal velvilje og forståelse, som betød, at virksomheden Carl Stahl valgte at slå sig ned i Fredericia. Det fortæller virksomhedens direktør Henrik Jørgensen til TV SYD. Hør ham i klippet her:
  
  Udsnit af udenlandske virksomheder i Fredericia:
  DS Smith Packaging Denmark A/S ABB A/SCaverion Danmark A/S  LEMAN Lallemand Danmark A/SDB Cargo   Carl Stahl A/SWacker Neuson ApSMax Bögl AGA A/S                        Rexam Beverage Can Fredericia A/S                                                                                                      West Falia
  
  
  